Adriana Bahmuțeanu pare că și-a găsit sufletul pereche din momentul în care în viața ei a intrat George Restivan, care i-a devenit soț în primăvara trecută. Cei doi au împlinit luna trecută un an de mariaj și au marcat momentul printr-o vacanță prelungită alături de neamuri și prieteni prin Spania, Arad și Italia. Vedeta TV și soțul ei au povestit, pentru CANCAN.RO despre relația cu cei 3 copii adolescenți. George Restivan a punctat faptul că relația lor i-a șocat un pic pe urmași, dar au depășit de mult momentul, iar în prezent se înțeleg foarte bine cu toții.
Adriana Bahmuțeanu a avut o viață tumultoasă alături de Silviu Prigoană, cu care a bifat pe bandă rulantă mai multe căsătorii, urmate de divorțuri. O dată încheiat acest capitol, vedeta TV a simțit nevoia să stabilească niște reguli pentru buna funcționare a mariajului cu George Restivan, care merge de minune, după cum se vede. Având 2 băieți din căsătoria cu fostul soț, care în prezent sunt adolescenți, Adriana a luat măsuri și în ceea ce îi privește, iar dacă sunt abateri, li se iau privilegiile. Însă soțul vedetei a subliniat faptul că Eduard și Maximus sunt înțelegători.
CANCAN.RO: Cu copiii cum este relația? Sunt adolescenți. Ce reguli le impui?
Adriana Bahmuțeanu: Reguli de bun simț. Ne facem împreună regulile, vorbim, stabilim împreună limitele, deci avem o relație foarte ok amândoi cu cei trei copii. Și înțeleg, dacă le explici, înțeleg. Un copil căruia i se explică cu frumosul, înțelege întotdeauna. Bine, ei nu mai sunt copii, sunt adolescenți.
CANCAN.RO: Ce vârste au?
Adriana Bahmuțeanu: Cel mare face 17 ani și Eduard are 13 ani, iar Blake face 12 ani luna viitoare. Sunt mari, le explici regulile de conviețuire, le explici normele, le explici și “pedepsele”, li se iau privilegiile, deci nu e foarte greu.
CANCAN.RO: Privilegiile care ar fi?
Adriana Bahmuțeanu: Păi, în primul rând gadgeturile sau oprim curentul din tablou dacă nu se culcă la o anumită oră, se oprește curentul, dar nu am ajuns decât în situații extreme la chestia asta.
George Restivan: Dar sunt foarte înțelegători.
CANCAN.RO: În general, cum reacționează?
Adriana Bahmuțeanu: Dacă le explici logic, cu argumente, înțeleg foarte bine. Și nu numai că înțeleg, dar înțeleg și ideea că o pedeapsă de fapt este o prostie și înțeleg că nu e bine să te pedepsești în familie, ci e bine să discuți și să ajungi la o înțelegere. Ei știu la fel că își asumă consecințele la tot ceea ce fac. Eu nu le impun niciodată: vii la ora aia acasă sau te culci la ora aia, dar, părerea mea este că ar trebui să te culci la ora aia, e mai bine pentru tine ca să te trezești odihnit dimineața, că, dacă nu, treaba ta ce faci, dar suporți consecințele. Cam așa se procedează pe scurt cu adolescenții și e ok.
George Restivan: Și ca să termin ce a spus Adriana, singurul lucru la care noi am avut să zic, nu dificultate, e ca copiii noștri să înțeleagă că eu și Adriana suntem într-o relație.
Adriana Bahmuțeanu: Erau șocați un pic la început, pentru că nu mă văzuseră că mă sărut cu altă persoană. Dar au depășit și momentul acesta.